Nuwe telefone ‘bied nie stempos’ | Netwerk24
Nuwe telefone ‘bied nie stempos’
Deur Anoniem, Brackenfell 08 November 2019 00:00
Ek wil graag ontvangers van die nuwe vesellyn-telefone inlig dat hierdie telefone, anders as die vorige koperkabel-landlyntelefone, glad nie voorsiening maak vir die herwinning van stemboodskappe nie.
Dít ten spyte daarvan dat inbellers nog steeds deur die Telkom-stelsel genooi word om ’n stemboodskap te laat, en dus aanvaar dat die ontvanger die boodskap sal ontvang.
Verder is die vesellyn-telefone van Eskom-krag afhanklik en het rugsteun-batterye wat ná vier ure uitgeput sal wees.
Dit beteken dat gebruikers van hierdie telefone in geval van ’n kragonderbreking ná vier ure óók geen telefoondiens sal hê nie! En dit op ’n tydstip wanneer hulle dit dalk die nodigste het!